
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/1/2025 3825200073 20. 02. 2025 JUDr. Eva Kiššová ECLI:SK:OSPD:2025:3825200073.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci starostlivosti o maloleté dieťa: A. B., nar.XX.XX.XXXX zast. Úradom práce, sociálnych vecí a rodiny Prievidza, deti rodičov – otec: C. B., nar. XX.XX.XXXX, bytom D. – C. XXX, zast. JUDr. Ing. Michal Mladý, advokát, so sídlom Bojnice, Prievidzská č. 254/26, matka: C. C., nar. XX.X.XXXX, bytom D. XXX, o úpravu rodičovských práv a povinností k maloletému dieťaťu, takto rozhodol: I. S c h v a ľ u j e
rodičovskú dohodu v znení:
1. Maloleté dieťa A. B., nar. XX.XX.XXXX sa zveruje do osobnej starostlivosti otca. 2. Matka maloletého dieťaťa C. C., nar. XX.XX.XXXX sa zaväzuje platiť výživné na maloletú A. B., nar. XX.XX.XXXX v sume 200 eur mesačne, vždy do 25. dňa toho ktorého mesiaca vopred k rukám otca maloletého dieťaťa, počnúc dňom 01.02.2025. 3. Styk matky s maloletým dieťaťom sa neupravuje. II. Žiaden z účastníkov nemá právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné cestou tunajšieho súdu na Krajský súd Žilina, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825200073.3 (dáta aktuálne k 6. 11. 2026). Záväzné je znenie zverejnené súdom.




